En tre etagers ejendom er styrtet sammen i Frederikshavn. To personer er reddet ud af beboelsesejendommen på Provst Dreslers Vej 25. [size=3]
[/size]

To personer er reddet ud af en beboelsesejendom i Frederikshavn, som søndag formiddag styrtede sammen. En af dem er kommet alvorligt til skade. Der menes ikke at være flere i den sammenstyrtede bygning, oplyser vagtchef Mogens Hougesen, Nordjyllands Politi. Omkring kl. 11.00 styrtede en tre etagers ejendom på Provst Dreslers Vej 25 sammen. Politiet oplyser, at ejendommen er under renovering. Redningsberedskab og politi arbejder på stedet. Politiet beder folk om at holde sig væk fra stedet, så redningsholdet kan få arbejdsro. En beboer er reddet ud.